b'\n_START_ARTICLE_\n80/20-reglen\n_START_PARAGRAPH_\n80/20-reglen er det udbredte f\xc3\xa6nomen at 80% af konsekvenserne indenfor et omr\xc3\xa5de skyldes 20% af \xc3\xa5rsagerne. Reglen kaldes ogs\xc3\xa5 Pareto-princippet efter italieneren Vilfredo Pareto, der i 1906 bem\xc3\xa6rkede at 20% af Italiens befolkning ejede 80% af v\xc3\xa6rdierne. Reglen bruges ogs\xc3\xa5 til at udtrykke en slags lovm\xc3\xa6ssig sk\xc3\xa6vdeling, for eksempel at 20% af husholdningerne har 80% af indkomsten. Sk\xc3\xa6vdelingen, som ogs\xc3\xa5 kunne v\xc3\xa6re 90/10 kan mere pr\xc3\xa6cist vises med Gini-koefficienten eller en Lorenz-kurve.'